vyānā́yodānāyéti prāṇo vai svayamātr̥ṇā sárvasmā u vā́ etásmai prāṇáḥ pratiṣṭhā́yai carítrāyétīme vaí lokā́ḥ svayamātr̥ṇā́ imá u lokā́ḥ pratiṣṭhā́ carítraṃ vāyúṣṭvābhípātvíti vāyúṣṭvābhígopāyatvítyetánmahyā́ svastyéti mahatyā svastyétyetácchardíṣā śáṃtamenéti yácchardiḥ śáṃtamaṃ tenétyetátsādayitvā sū́dadohasā́dhivadati tásyokto bándhurátha sā́ma gāyati tásyopári bándhuḥ